কারোর স্বপ্ন ইঞ্জিনিয়ার হওয়া, তো কেউ চান ডাক্তারি পড়তে। ICSE পরীক্ষার রেজাল্ট বের হতেই, নিজেদের সেই লক্ষ্যপূরণে ঝাঁপিয়ে পড়েছেন ছাত্রছাত্রীরা। এমনই কয়েকজন মেধাবী পড়ুয়ার মুখোমুখি ২৪ ঘণ্টা। আসানসোলের এজি চার্চ স্কুলের ছাত্রী রূপসা ব্যানার্জি। স্কোরকার্ড বলছে, রূপসা পেয়েছেন ৯৮.২ শতাংশ নম্বর। আসানসোলের চেলিডাঙার বাসিন্দা এই ছাত্রীর টিপস, টেক্সট বই যে ভাল করে পড়বে, তাঁর ঝুলিতে ভাল নম্বর আসবেই। ICSE বোর্ডের পরীক্ষায়, রাজ্যে টপারদের মধ্যে একজন কাঁথির আঠিলাগড়ি গ্রামের ত্রম্বক ভট্টাচার্য। প্রাপ্ত নম্বর আটানব্বই শতাংশ। কাঁথি পাবলিক স্কুলের ছাত্র । স্বপ্ন ইঞ্জিনিয়ার হওয়া।   ৯৭ শতাংশ নম্বর পেয়েছেন দক্ষিণ হাওড়ার বকুলতলার বাসিন্দা শ্বেতা সাউ। নিম্ন-মধ্যবিত্ত পরিবারের মেয়ে।  লাইসিয়াম ইংলিশ মিডিয়াম স্কুলের ছাত্রী। ভাল ফল হবে, আশা ছিল। তবে এতটা ভাল, আশা করেননি নিজেও।